દેશમાં પેટ્રાેલ-ડીઝલના ભાવ વધારા સામે કાેંગ્રેસ સહિત 21 રાજકીય પક્ષોએ આપેલા આજે ભારત બંધના એલાનને સફળ બનાવવા ગુજરાત કાેંગ્રેસના કાર્યકરો આજે વહેલી સવારથી જ રોડ પર ઉતરી આવ્યા હતા. પરિણામે ગુજરાતમાં ભારત બંધના એલાનનો તોફાની પ્રારંભ થયો હતો. રાજ્ય સરકાર દ્વારા બંધના એલાન દરમિયાન શાંતિ જળવાઈ રહે તે માટે રાજ્યભરમાં જડબેસલાક પોલીસ બંદોબસ્ત ગોઠવી દીધો હતો ખાસ કરીને અમદાવાદ તથા વડોદરા જેવા શહેરોના સંવેદનશીલ વિસ્તારમાં પોલીસની ફોજ ઉતારી દેવામાં આવી હતી આ ઉપરાંત જુદાજુદા પેટ્રાેલ પંપ પાસે પણ પોલીસ બંદોબસ્ત ગોઠવવામાં આવ્યો હતો.